Kedesj

Ikke til å forveksles med Kadesj i Syria eller Kadesj-Barnea i sørlige Israel
Kedesj var en by i oldtidens Israel. Kedesj nevnes i Josvas bok som en kanaaneisk festning som ble erobret av israelittene under Josvas ledelse. Ruinene ligger innenfor det moderne Kibbutz Malkiya i dagens Israel på den israelsk-libanesiske grensen.Negev, Avraham & Gibson, Shimon (2005): Archaeological Encyclopedia of the Holy Land, London: Continuum, ISBN 0-8264-8571-5, ISBN 9780826485717. s. 278.

 Historisk sted 
Kedesj ble først bevitnet i Josvas bok som en festning i Kanaan som ble erobret av israelittene ledet av Josva. Eierskapet til stedet ble gitt Naftalis stamme ved loddtrekning (følgelig avgjort av Gud). Den ble senere gjort til en levittby og en av tilfluktsbyene vest for Jordanelven sammen med Sikem og Kirjat Arba (Hebron). «Tilfluktsby» er forklart i Josvas bok 7 som et sted hvor en som i vanvare har slått noen i hjel, kan søke dit og ikke bli utlevert til de som søker blodhevn.Nettbibelen: Josvas bok 7

På 700-tallet f.Kr., under kongedømmet til Pekah, konge av det nordlige israelittiske Israel, ble Kedesj erobret av Tiglat-Pileser III, den mektige kongen av Assyria. Alle innbyggerne ble deportert til den assuriske byen Assur.Nettbibelen: Andre Kongebok 15:29

Senere, på 400-tallet f.Kr., synes det som om Kedesj ble hovedstaden for den persiskkontrollerte tyriske administrerte provinsen av Øvre Galilea.Berlin, Andrea & Herbert, Sharon (2005): «Life and Death on the Israel-Lebanon Border» i: Biblical Archaeology Review 31 (5), 34-43.

I 259 f.Kr. ble Kedesj omtalt av greske Zenon av Kaunos, en reisende handelsmann og skribent fra Egypt.Papyrus Cairo Zenon I 59.004

Mellom 145 f.Kr. og 143 f.Kr. ble Kedesj (Cades) ødelagt av Jonatan Apphus, en av makkabeerne, i hans krig mot Selevkiderikets kong Demetrios I Soter.1 Maccabees 11:63-74 (WikiSource)Josefus: Ioudaike archaiologia (Jødisk forhistorie) 13.154-62; Peri tou Ioudaikou polemou (Den jødiske krig) 2.459, 4.104. Stedet ble deretter forlatt.

I moderne tid har stedet, som Tel Kedesj, blitt arkeologisk utforsket av Universitetet i Michigan.

 Annet 
I Dommernes bok er det store eiketreet i Elon-Saanannim hevdet å være i nærheten av Kedisj, men det er mulig at dette verset egentlig refererer det andre Kedisj som er lokalisert 3 km sør for Megiddo innenfor området til den israelittiske stammen til Jissakar.Nettbibelen: Dommernes bok 4:11

 Referanser 

 Eksterne lenker 
 History of the Tel Kedesh Project, arkeologi

Kategori:Bibelske steder
Kategori:Josvas bok
Kategori:Dommernes bok
Kategori:Norddistriktet i Israel